
	Παρουσίαση του δίσκου
«Με αναστεναγμό»

μουσική, Ανδρέας Κατσιγιάννης
στίχοι, Μαρία Χατζηαυξέντη

στο Σπίτι της Κύπρου

Την Τετάρτη 30 Μαρτίου 2022 και ώρα 7.00 μ.μ. το Όγδoo Music Group και το Σπίτι της Κύπρου σας προσκαλούν στην παρουσίαση του δίσκου της Γλυκερίας, «Με αναστεναγμό», σε μουσική Ανδρέα Κατσιγιάννη, στίχους Μαρίας Χατζηαυξέντη και τη συμμετοχή του Γιάννη Κότσιρα, που θα πραγματοποιηθεί στο Σπίτι της Κύπρου, Ξενοφώντος 2Α, Σύνταγμα.
Η εκδήλωση τελεί Υπό την αιγίδα του Πρέσβη της Κυπριακής Δημοκρατίας κ. Κυριάκου Κενεβέζου.
Χαιρετισμό θα απευθύνουν, ο Παναγιώτης Σεντώνας, Επίτροπος Πολίτη Κύπρου και η Μόνα Σαββίδου-Θεοδούλου, Πρόεδρος Συνδέσμου Μικρασιατών Κύπρου.
Για τον δίσκο θα μιλήσουν η Γλυκερία, ο Ανδρέας Κατσιγιάννης και η Μαρία Χατζηαυξέντη.
Την εκδήλωση συντονίζει ο Γιώργος Μονεμβασίτης, συγγραφέας, δημοσιογράφος, κριτικός και Ιστορικός Μουσικής.
Ο ηθοποιός Mιχάλης Μαρίνος θα αφηγηθεί  μαρτυρίες προσφύγων και η  Βιολάντα Ποταμίτου θα διηγηθεί την ιστορία που συνοδεύει τη φωτογραφία του εξωφύλλου.
Η Δρ Ειρήνη Χατζηλουκά Μαυρή, Πρώτη Λειτουργός Εκπαίδευσης Υπουργείου Παιδείας, Πολιτισμού Αθλητισμού και Νεολαίας της Κύπρου, θα απαγγείλει ποίημα/τραγούδι από τον δίσκο.
Στο τέλος της βραδιάς η Γλυκερία θα ερμηνεύσει αποσπάσματα του δίσκου με τη συνοδεία του συνθέτη Ανδρέα Κατσιγιάννη, πιάνο, τον Δημήτρη Σιάμπο, κιθάρα και τον Μανώλη Κόττορο, βιολί.
Σύνδεσμος παρακολούθησης:https://diavlos.grnet.gr/room/1607?eventid=11645
Οι θεατές, εισέρχονται κατόπιν υποχρεωτικής επίδειξης κατά την είσοδο: [α] πιστοποιητικού εμβολιασμού, σύμφωνα με την παρ. 2 του άρθρου 10 του υπ. αριθμ. 1 σχετικού ή [β] πιστοποιητικού νόσησης που εκδίδεται τριάντα (30) ημέρες μετά από τον πρώτο θετικό έλεγχο και η ισχύς του διαρκεί έως εκατόν ογδόντα (180) ημέρες μετά από αυτόν, σύμφωνα με την παρ. 3 του άρθρου 10 του υπ. αριθμ. 1 σχετικού συνδυαστικά προς: [γ] αστυνομική ταυτότητα ή δίπλωμα οδήγησης ή διαβατήριο ή άλλο αποδεικτικό ταυτότητας προκειμένου να διενεργείται έλεγχος ταυτοπροσωπίας προς τα ανωτέρω υπό [α] και [β]. Τα ανωτέρω πιστοποιητικά, υπό [α] και [β], επιδεικνύονται είτε σε έγχαρτη μορφή (εκτυπωμένα), είτε ηλεκτρονικά μέσω της κινητής συσκευής του θεατή.

